Lav et referat af nedenstående tekst:

Tekst:
En indbrudstyv var natten mellem mandag og tirsdag på spil i Mariager. Her var en person brudt ind i en container og et nyopført hus og havde blandt andet stjålet en større mængde værktøj. Det formodede gerningsmand fik dog ikke lov at være på fri fod længe. Nordjyllands Politi og Østjyllands Politi samarbejdede nemlig om efterforskningen og kunne tirsdag eftermiddag anholde en 27-årig mand i Randers. Anholdelsen skete, efter at politiet tirsdag middag havde fået tip om en parkeret bil, der blev fundet i en mindre by nord for Randers. I bilen lå store dele af de stjålne genstande fra indbruddene i Mariager skjult. - Efter en kort og intens efterforskning foretog vores kolleger i Østjylland senere på eftermiddagen en anholdelse af en mistænkt 27-årig mand fra det østlige Himmerland, siger politikommissær Mikkel Brügmann fra Efterforskningscenter Himmerland ved Nordjyllands Politi. Takker for samarbejdet Den 27-årige mand og vigtige oplysninger blev efterfølgende overdraget til Nordjyllands Politi, som varetager den videre efterforskning i sagen. - Der skal selvfølgelig lyde en tak til vores kolleger i Østjyllands Politi for deres indsats i sagen. Det viser bare, hvor vigtigt samarbejde på tværs af politikredsene er, siger Mikkel Brügmann. Den anholdte blev onsdag fremstillet i grundlovsforhør, hvor han blev varetægtsfængslet i fire uger.

Referat:
Nordjyllands Politi og Østjyllands Politi samarbejdede tirsdag om at anholde en 27-årig mand, der mistænkes for at stå bag et indbrud i Mariager natten mellem mandag og tirsdag.